E-kur

E-kur – dievo Enlilio šventykla, stovėjusi Nipūro mieste.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 74. ISBN 978-0-292-70794-8. Jos pavadinimas reiškia „kalno namai“. Tai buvo svarbus Enlilio kulto centras (pats dievas Enlilis, be kitų epitetų, vadintas „didžiuoju kalnu“).Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 76. E-kur šventykloje būta ir deivės Ninlilės (Enlilio sutuoktinės) šventosios vietos, kuri vadinta E-ki-ur.

Išlikusi šumerų poema, kurioje minima, kad šią šventyklą pastatydinęs pats dievas Enlilis. Mesopotamijos įrašuose E-kur kai kada įvardijama ir virve, jungiančia žemę bei dangų.

Aptiktas E-kur aprašantis šumerų himnas (ETCSL 4.80.4). Žinoma, kad ši šventykla jau egzistavo Akado imperijos laikais; vėliau ji buvo ne kartą perstatyta ar atnaujinta: II tūkst. pr. m. e. tą padarė Kasitų dinastijos valdovas Kadašman-Enlilis I/II (1374–1360 arba 1263–1255 m. pr. m. e.), o I tūkst. pr. m. e. – Asirijos valdovas Asarhadonas (680–669 m. pr. m. e.) bei Babilonijos valdovas Nabuchodonosaras II (604–562 m. pr. m. e.).Adam Stone, 'Enlil/Ellil (god)', Ancient Mesopotamian Gods and Goddesses, Oracc and the UK Higher Education Academy, 2016  

Greta E-kur šventyklos stovėjo Dur-an-ki („dangaus ir žemės jungtis“) zikuratas, pastatytas Trečiosios Ūro dinastijos pradininko Ur-Namu, valdžiusio 2168–2151 m. pr. m. e.

 Išnašos 

Kategorija:Mesopotamijos šventyklos